**Mór Városi Önkormányzat Képviselő-testületének**

**318/2023. (IX.27.) határozata**

**Mór 1809/39 hrsz-ú önkormányzati tulajdonú ingatlan hasznosítására**

Mór Városi Önkormányzat Képviselő-testülete tulajdonosi jogkörben eljárva - az önkormányzat vagyonáról és a vagyontárgyak feletti tulajdonosi jogok gyakorlásáról szóló 21/2016. (VII. 6.) önkormányzati rendelet, valamint Mór város helyi építési szabályzatáról szóló 10/2022. (IV. 1.) önkormányzati rendelet alapján - hozzájárul a Mór 1809/39 helyrajzi számú ingatlannak a határozat 1. számú melléklete szerinti változási vázrajzon 1809/45 helyrajzi számmal jelölt része megújuló energiatermelés hasznosítási célra történő értékesítéséhez az alábbiak szerint:

1./ Mór Városi Önkormányzat Képviselő-testülete jóváhagyja a Mór 1809/39 helyrajzi számú kivett strandfürdő, egyéb épület megnevezésű 40449 m2 nagyságú ingatlan megosztását az iGEO Földmérő Kft. (8041 Csór, Dózsa Gy. u. 42.) által 126-2023 munkaszámon készített változási vázrajza alapján, mely a határozat 1. számú mellékletét képezi.

2./ A Képviselő-testület a Mór 1809/39 helyrajzi számú ingatlan iGEO Földmérő Kft. által 126-2023 munkaszámon készített változási vázrajzon 1809/45 helyrajzi számmal jelölt részét megújuló energiatermelés hasznosítási cél meghatározásával pályázati eljárás útján kívánja értékesíteni.

3./ A Képviselő-testület a Mór 1809/39 helyrajzi számú ingatlan iGEO Földmérő Kft. által 126-2023 munkaszámon készített változási vázrajzon 1809/45 helyrajzi számmal jelölt részének induló árát az ingatlanforgalmi szakvélemény alapján bruttó 264.795.000 Ft összegben határozza meg.

4./ A Képviselő-testület elfogadja és jóváhagyja a határozat 2. és 3. számú melléklete szerinti pályázati felhívást, valamint ajánlattételi és nyilatkozati lapot.

5./ Továbbá a Képviselő-testület felkéri a jegyzőt az önkormányzat vagyonáról és a vagyontárgyak feletti tulajdonosi jogok gyakorlásáról szóló 21/2016. (VII.6.) önkormányzati rendelet alapján pályázati hirdetmény közzétételére és a pályázati eljárás lebonyolítására.

Határidő: 2023.10.31.

Felelős: jegyző(Városfejlesztési és -üzemeltetési Iroda)

6./ A Képviselő-testület felhatalmazza a polgármestert a jelen határozat rendelkezéseinek megfelelő adás-vételi szerződés, valamint a telekalakítási eljárás dokumentumainak az aláírására.

Határidő: 2023.11.30.

Felelős: polgármester(Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző